turjo4nis/wikipedia-bn-dump-20250701 huggingface dataset:
দশরথ চন্দ

দশরথ চন্দ (, উচ্চারণ:দশরথ চন্দ্, জন্ম: ১৯০৩-মৃত্যু: ২৫ জানুয়ারি, ১৯৪১) বৈতড়ি জেলার বাস্কটে জন্মগ্রহণকারী বিশিষ্ট নেপালী রাজনীতিবিদ। নেপালের গণতান্ত্রিক আন্দোলনের অন্যতম শহীদ ব্যক্তিত্ব। রাণা শাসন আমলে রাজনৈতিক আন্দোলনের সূচনাকারী হিসেবে পরিচিতি পেয়ে আসছেন।

প্রারম্ভিক জীবন 
শের বাহাদুর চন্দের সন্তান দশরথ উত্তরখণ্ডের আলমোদা, নৈনিতাল প্রভৃতি জায়গায় পড়াশোনা শেখেন। এরপর বানারসে উচ্চমাধ্যমিক শিক্ষা সম্পন্ন করেন। বানারসে কাশী নগরী প্রচারিনী সভায় কাজ করেন দশরথ চন্দ।

রাজনৈতিক জীবন 
ব্রিটিশ শাসন থেকে মুক্ত থাকার লক্ষ্যে আন্দোলনে অংশগ্রহণকারী ভারতীয়দের সাথে তিনিও প্রভাবান্বিত হন এবং এ আন্দোলনে যুক্ত হন। পাশাপাশি দারিদ্র, অশিক্ষিত, নিপীড়িত, দুর্দশাগ্রস্ত সাধারণ নেপালীদের কথা মনে রেখেছেন। তারা শাসকশ্রেণীর অনিয়ন্ত্রিত জীবনপ্রণালী ও বিলাশবহুল জীবনে সংক্ষুদ্ধ ছিল। দশরথ শাসকশ্রেণীর বিপক্ষে অবস্থান না নিয়ে রানা শাসন ধ্বংসের জন্য দৃঢ়চিত্তে অগ্রসর হতে থাকেন। ভারতের পাটনা থেকে রানাশাসনের বিপক্ষে সুভাষসিংহ ছদ্মনামে নিবন্ধ লিখতে শুরু করেন।

দশরথ চন্দ টঙ্ক প্রসাদ আচার্য় এবং ধর্ম ভক্ত মাথেমা’র সাথে স্বাক্ষাৎ করেন। ঐ সময়ে তারা নেপালের রাজনৈতিক আন্দোলনের সূচনা করেন। দশরথ চন্দের সক্রিয় অংশগ্রহণে ও টঙ্ক প্রসাদ আচার্য়র সভাপতিত্বে নেপাল প্রজা পরিষদ নামে একটি রাজনৈতিক দল প্রতিষ্ঠা করেন। রাণা শাসন অবসানে ও অত্যাচারের বিপক্ষে দলটি সক্রিয় হয়ে উঠে এবং ক্ষুদ্র পুস্তক বিতরণ করতে থাকে। প্রায় চার মাস সরকার কর্তৃপক্ষের কাছে দলটি অজ্ঞাত ছিল। অবশেষে পাঁচ হাজার রুপি পুরস্কার ঘোষণা করলে প্রজা পরিষদের সদস্য রামজি জোসি গুপ্তকথা কর্তৃপক্ষের কাছে প্রকাশ করেন। ফলে নেতাদের গ্রেফতার করা শুরু হয়। গঞ্জলাল শ্রেষ্ঠ এবং দশরথ চন্দও গ্রেফতার হন। কারাগারে উভয়কে অনেক অত্যাচার, উৎপীড়ন সহ্য করতে হয়। তাদেরকে ক্ষমাভিক্ষা চাওয়ারও সুযোগ দেয়া হলেও তারা তা করেননি। অবশেষে ২৫ জানুয়ারি, ১৯৪১ তারিখে শোভা ভগবতী এলাকায় উভয়কে গুলি করে হত্যা করা হয়।

তথ্যসূত্র

আরও দেখুন 
 নেপাল
 দশরথ রঙ্গশালা স্টেডিয়াম
 নেপাল জাতীয় ফুটবল দল

বিপ্লবী
১৯০৩-এ জন্ম
১৯৪১-এ মৃত্যু
নেপালি বিপ্লবী
বৈতডী জেলার ব্যক্তি
বিষ্ণুপুরের স্থাপত্যের তালিকা

বিষ্ণুপুর মল্লরাজাদের দ্বারা প্রতিষ্ঠিত টেরাকোটা শৈলীতে মাকড়া বা ল্যাটেরাইট পাথরে নির্মিত স্থাপত্যের জন্য প্রসিদ্ধ।

বিষ্ণুপুরের প্রাচীন মন্দিরসমূহ

বিষ্ণুপুরের অন্যন্য প্রাচীন স্থাপত্য

তথ্যসূত্র 

বিষ্ণুপুরের দর্শনীয় স্থান
বিষ্ণুপুরের ভবন ও স্থাপনা
পশ্চিমবঙ্গের ভবন ও স্থাপনার তালিকা
ভারতের হিন্দু মন্দিরের তালিকা
পশ্চিমবঙ্গের হিন্দু মন্দির
কৃষ্ণ মন্দির
বাঁকুড়া জেলার দর্শনীয় স্থান
মল্লভূম মন্দির
শ্যামরায় মন্দির

শ্যামরায় মন্দির ভারতীয় রাজ্য পশ্চিমবঙ্গের বাঁকুড়া জেলার অন্তর্গত বিষ্ণুপুর শহরের একটি পুরাতাত্ত্বিক স্থাপনা।

মন্দিরটি পঞ্চ-রত্ন মন্দির স্থাপত্য শৈলীতে নির্মিত, যা মধ্যযুগীয় বাংলায় বিকশিত রত্ন শৈলীর অন্তর্গত।

নির্মাণকাল 

মল্লরাজা রঘুনাথ সিংহ ১৬৪৩ খৃষ্টাব্দে এই মন্দিরটি নির্মাণ করেন। এই মন্দিরের দক্ষিণদিকের দেওয়ালে নিবদ্ধ প্রাচীন উৎসর্গ লিপি থেকে এই তথ্য জানতে পারা যায়। এই লিপিটি নিম্নরূপ

এই লিপি থেকে জানা যায় রাধা ও কৃষ্ণের আনন্দের জন্য রাজা বীর হাম্বীরের পুত্র রাজা রঘুনাথ সিংহ ৯৪৯ মল্লাব্দে বা ১৬৪৩ খৃষ্টাব্দে এই নবরত্ন মন্দিরটি দান করেন।

স্থাপত্যশৈলী 

শ্যামরায় মন্দির বিষ্ণুপুরের প্রসিদ্ধ টেরাকোটা শৈলীতে নির্মিত একটি মন্দির। মন্দিরটি চৌকো, দৈর্ঘ্য ও প্রস্থে ১১.৪ মিটার। মন্দিরের চারদিকের খিলানগুলি সুন্দর কারুকার্যময় স্তম্ভের ওপর নির্ভর করে নির্মিত হয়ে ফাঁকা দালানের মতো অংশের সৃষ্টি করেছে। এই দালানের ভেতরে মন্দিরের গর্ভগৃহটি অবস্থিত। গর্ভগৃহের দরজা টেরাকোটা শৈলীতে ফুল ও বিভিন্ন প্রকার নকশা দ্বারা সাজানো। মন্দিরের ছাদ চৌকো ও উত্তলাকার। ছাদের চার প্রান্তে চারটি শিখর বা শীর্ষ বর্তমান। উড়িষ্যার স্থাপত্যরীতিতে নির্মিত এই শিখরগুলি প্রত্যেকটি প্রতিসম। ছাদের ঠিক মাঝে একটি অষ্টভূজাকৃতি শিখর বা গম্বুজ বর্তমান। এই অংশে মন্দিরের উচ্চতা ১০.৭ মিটার। মন্দিরের বাইরের ও ভেতরের দেওয়ালে রাসলীলা, রামায়ণ ও মহাভারতের কাহিনী এবং বিভিন্ন কারুকার্যের দৃশ্য আছে।

রক্ষণাবেক্ষণ 
বর্তমানে এই মন্দিরটিকে ভারতীয় পুরাতত্ত্ব সর্বেক্ষণ রক্ষণাবেক্ষণ করে।

তথ্যসূত্র 

বিষ্ণুপুরের দর্শনীয় স্থান
বিষ্ণুপুরের ভবন ও স্থাপনা
বাঁকুড়া জেলার হিন্দু মন্দির
পঞ্চরত্ন স্থাপত্য
মল্লভূম মন্দির
ব্রডশীট

ব্রডশিট একটি বৃহত্তম সংবাদপত্রের আকার এবং দীর্ঘ উলম্ব পৃষ্ঠাকে চিহ্নিত করা হয়, সাধারণত । অন্যান্য সাধারণ সংবাদপত্রের আকারের মধ্যে রয়েছে ছোট বার্লিনার এবং ট্যাবলয়েড - কমপ্যাক্ট আকার।

অনেক ব্রডশিট মোটামুটি । প্রতিটি পূর্ণ ব্রডশিট, কোনও স্ট্যান্ডার্ড ট্যাবলয়েডের দ্বিগুণ। অস্ট্রেলিয়ান এবং নিউজিল্যান্ডের ব্রডশিটগুলি সর্বদা স্প্রেড এ১ কাগজের আকারে থাকে ( )। দক্ষিণ আফ্রিকার ব্রডশিট পত্রিকায় একটি দুই পাতার স্প্রেড শিটের আকার  (এক পাতার প্রিন্ট অঞ্চল ৩৮০x৫৪৫ মিমি)। অন্য উল্লম্ব পরিমাপ ২২ ইঞ্চি (৫৬০ মিমি)।

মার্কিন যুক্তরাষ্ট্রে, ব্রডশিটের প্রথম পৃষ্ঠার অর্ধেকের জন্য ঐতিহ্যগত মাত্রা  পাশ  দীর্ঘ। তবে নিউজপ্রিন্টের ব্যয় বাঁচানোর প্রয়াসে অনেক মার্কিন সংবাদপত্র  মাপ কমিয়ে  পাশ  দীর্ঘ করেছে।

ইতিহাস 
ব্রডশিট, ব্রডসাইড, একটি আকার হিসাবে ব্যবহৃত হয় বাদ্যযন্ত্র এবং জনপ্রিয় মুদ্রণে ১৭ শতকে। অবশেষে, লোকেরা বক্তৃতা পুনরায় মুদ্রণের মাধ্যমে রাজনৈতিক ক্রিয়াকলাপের উৎস হিসাবে ব্রডশিটের ব্যবহার শুরু করে।

১৭১২ সালে ব্রিটিশরা তাদের সংবাদপত্রের পাতার সংখ্যার উপর ভিত্তি করে শুল্ক নেওয়া শুরু করলে ব্রডশিট পত্রিকা বিকশিত হয়। বৃহত্তর আকারের মুদ্রিত বিষয়বস্তুগুলিতে দীর্ঘদিন ধরেই ব্যবহৃত হয়ে আসছে এবং এখনও অনেক জায়গায় রয়েছে এবং ব্রিটেনের বাইরেও শৈলী ও কর্তৃত্ব সহ অন্যান্য কারণে ব্রিটিশ ট্যাক্স কাঠামোর সাথে সম্পর্কিত নয় এমন ব্রডসীট বিকাশিত।

উনিশ শতকের গোড়ার দিকে যান্ত্রিকীকরণের পাশাপাশি প্রতিযোগিতামূলক পেনি ড্রেডফুল (যেখানে এক পেনিতে এক গল্প ছাপা হত) গল্প ছাপার কারণে ব্রডসাইড সহ মুদ্রিত উপকরণগুলির বর্ধনশীল উৎপাদন দেখা যায়। এই সময়কালে, পুরো ইউরোপের সংবাদপত্রগুলি তাদের মুদ্রণ বিষয়গুলি ব্রডশিটে করতে শুরু করে। যাইহোক, যুক্তরাজ্যে, ব্রডসাইডের মূল প্রতিযোগিতাটি ছিল খবরের কাগজের করের ক্রমান্বয়ে হ্রাস ১৮৩০ এর দশক থেকে শুরু করে এবং শেষ পর্যন্ত ১৮৫৩ সালে এটি শেষ হয়। 

খবরের কাগজ উৎপাদন এবং সাক্ষরতার বর্ধমান বৃদ্ধি, চাক্ষুষ প্রতিবেদনের জন্য এবং সাংবাদিকদের দাবির ফলে ব্রডসাইড এবং সংবাদপত্রের মিশ্রণ ঘটে, আধুনিক ব্রডশিট সংবাদপত্র তৈরি করে।

তথ্যসূত্র 

সংবাদপত্রের আকার
সংবাদপত্র বিন্যাস
মুদ্রণ পরিভাষা
হাতিয়াড়া

হাতিয়াড়া () ভারতের পশ্চিমবঙ্গ রাজ্যের কলকাতা শহরের একটি এলাকা

বায়ূপথ 
এখান থেকে নিকটতম বিমানবন্দর হল নেতাজী সুভাষ চন্দ্র বসু আন্তর্জাতীয় বিমানবন্দর বা দমদম বিমানবন্দর। এখান থেকে ৫.৭ কি. মি. দুরে অবস্থিত।

তথ্যসূত্র

বহিঃসংযোগ

কলকাতার পাড়া
উত্তর চব্বিশ পরগনা জেলার শহর ও নগর
কলকাতা মহানগর অঞ্চল
হাতিয়াড়া হাই মাদ্রাসা

হাতিয়াড়া হাই মাদ্রাসা () একটি সরকারি উচ্চমাধ্যমিক আলিয়া মাদ্রাসা স্কুল। এটি হাতিয়াড়া, কলকাতায় অবস্থিত। মাদ্রাসা হলেও প্রসিদ্ধ প্রতিষ্ঠান হওয়ায় বহু অ-মুসলমান ছাত্র-ছাত্রী এখানে প্রবেশাধিকার নিয়ে এটিকে বর্তমানে একে একটি স্কুলে পরিণত করেছে।

স্কুলটিতে সহশিক্ষা চালু থাকলেও ২০১২ সাল নাগাদ ছাত্রীদের জন্য সম্পূর্ণ ভিন্ন বিভাগ চালু করা হয়, যার নামকরণ করা হয়েছে হাতিয়াড়া গার্লস হাই মাদ্রাসা

স্কুল পোশাক 
আকাশি জামা ও সাদা ফুল প্যান্ট হল স্কুলের সব ছাত্রের পোশাক (ইউনিফর্ম)। শরীর শিক্ষার দিন সাদা প্যান্ট ও সাদা কেডস পরা যেতে পারে, এবং শীতে নীল সোয়েটার পরা হয়। জামায় বা সোয়েটারে লাগাবার জন্য একটি স্কুল-ব্যাজ ও আছে।

তথ্যসূত্র 

কলকাতার বিদ্যালয়
ভারতের বিদ্যালয়
পশ্চিমবঙ্গের বিদ্যালয়
ভারতের মাদ্রাসা

পশ্চিমবঙ্গের মাদ্রাসা
কলকাতার উচ্চ বিদ্যালয় ও মাধ্যমিক বিদ্যালয়
আন্তে স্টারসেভিস

আন্তে স্টারসেভিস (২৩শে মে ১৮২৩ - ২৮শে ফেব্রুয়ারি ১৮৯৬) ছিলেন একজন ক্রোয়েশীয় দার্শনিক, রাজনীতিবিদ এবং লেখক যার কাজ-কর্ম আধুনিক ক্রোয়েশিয়া রাষ্ট্রের প্রতিষ্ঠার দিকে ধাবিত করেছিল। তিনি প্রধানত ক্রোয়েশীয় জাতীয়তাবাদ নিয়ে কাজ করেছেন, ক্রোয়াশিয়ার জনগণ জন্মভূমির জনক হিসেবে সম্মান দিয়ে থাকে।

স্টারসেভিস অস্ট্রিয়া-হঙ্গেরির সেনাবাহিনী দুর্গের ছোট শহর গোসপিকের কাছাকাছি জিটনিক গ্রামে জন্মগ্রহণ করেন। তার পিতা ছিলেন ক্রোশেনিয়া ক্যাথলিক সম্প্রদায়ের লোক ও মাতা ছিলেন একজন সার্ব সনাতন মহিলা। ১৮৪৫ সালে তিনি জাগরেবের কম্প্রিহেনসিভ সেকেন্ডারি বিদ্যালয় থেকে স্নাতক সম্পন্ন করেন। তিনি তারপর সেন্জ-এর সেমিনারিতে তার শিক্ষা অব্যাহত রাখেন কিন্তু ১৮৪৫ সালে রোমান ক্যাথলিক পারমার্থিক সেমিনারিতে যোগদানের জন্য পেস্ট স্থানান্তরিত হন। এরপর তিনি ক্রোয়াশিয়ায় ফিরে আসেন এবং সান্জ-এ পারমার্থিকের উপর তার শিক্ষাগ্রহণ অব্যাহত রাখেন। একজন ধর্মযাজক হওয়ার চেয়ে তিনি ধর্ম নিরেপেক্ষ হিসেবে নিজেকে প্রতিষ্ঠিত করার সিদ্ধান্ত নেন এবং জাগরেবে লেডিসলাভ স্রাম’স ল ফার্মে কাজ শুরু করেন। তিনি পরবর্তীতে জাগরেব বিশ্ববিদ্যালয়ে একটি শিক্ষামূলক পদের জন্য চেষ্টা করেন কিন্তু সফল হতে পারেন নি। সুতরাং তিনি ১৮৬১ সাল পর্যন্ত ল ফার্মেই থেকে যান। ১৮৫৭ সালে তাকে আইন ব্যবসা থেকে নিষিদ্ধ করা হয়েছিল। তিনি ক্রোয়াশিয়ার সাংস্কৃতিক সংঘ মাতিকা ইলিরস্কার কমিটির একজন সদস্য ছিলেন যার ইলেরিয়ান আন্দোলনের সাথেও সংযুক্ত ছিল। এছাড়াও তিনি ইতিহাস সোসাইটি ও সাহিত্য ম্যাগাজিন নেভেন-এর সম্পাদকীয় মন্ডলীর সদস্য ছিলেন।

পদটীকা

তথ্যসূত্র 
 
 
 
 
 
 Barišić, Pavo, Ante Starčević (1823–1896) // Liberalna misao u Hrvatskoj / Feldman, Andrea ; *Stipetić, Vladimir ; Zenko, Franjo (ur.).Zagreb : Friedrich-Naumann-Stiftung, 2000.
 Neke uspomene [Some Reminiscences], Djela dr. Ante Starcevica [The Works of Dr. Ante Starcevic] [Zagreb, 1894]
 Na cemu smo [Where We Stand], Djela dr. Ante Starcevica [The Works of Dr. Ante Starcevic][Zagreb, 1894]
 Ante Starčević: kulturno-povijesna slika by Josip Horvat, 1940, reprinted in 1990
 Parliamentarna povjest kraljevina Hrvatske, Slavonije i Dalmacije sa bilježkama iz političkoga, kulturnoga i društvenoga zivota, Napisao Martin Polić, Izlazi u dva diela Dio prvi: od godine 1860 do godine 1867, Zagreb Komisionalna naklada kr. sveucišlistne knjižare Franje Suppana (Roh, Ford, Auer) 1899
 Hrvatska misao: smotra za narodno gospodarstvo, književnost i politiku, 1902, Godina 1, Odgovorni urednik Dr. Lav Mazzura, Tiskara i litografija Mile Maravića - Milan Šarić: Život i rad dra Ante Starčevića

বহিঃসংযোগ 

 Nationalism and National Policy in Independent State of Croatia (1941-1945) 
 Nenad Miščević, "Ante Starčević – Između liberalizma i rasizma" Novi List, Rijeka, 25. february 2006.

১৮২৩-এ জন্ম
১৮৯৬-এ মৃত্যু
জাতির জনক
কার্লোস ম্যানুয়েল দে সেসপিদিস

কার্লোস ম্যানুয়েল দে সেসপিদিস দেল ক্যাসটিল্লো (এপ্রিল ১৮, ১৮১৯ বায়ামো, কিউবা - ফেব্রুয়ারি ২৭, ১৮৭৪ সান লরেঞ্জো, কিউবা) ছিলেন একজন আবাদী জমির মালিক যিনি তার দাসদের মুক্ত করে দিয়েছিলেন এবং ১৮৬৮ সালে কিউবার স্বাধীনতার ঘোষণা করেছিলেন যার মাধ্যমে দশ বছরের যুদ্ধের সূচনা হয়েছিল।

ব্যক্তিগত জীবন 
সেসপিদিস দুই বার বিয়ে করেছিলেন। প্রথম স্ত্রীর নাম ছিল মারিয়া দেল কার্মেন দে সেসপিদিস ইয়ে দেল ক্যাসটিল্লো এবং তাদের মারিয়া দেল কার্মেন, অস্কার ও কার্লোস ম্যানুয়েল দে সেসপিদিস ইয়ে সেসপিদিস নামে তিন সন্তান ছিল। তার দ্বিতীয় স্ত্রীর নাম অ্যানা মারিয়া দে কুইসাদা ইয়ে লুইনাজ (১৮৪২-১৯১০) এবং তাদেও তিনজন সন্তান ছিল, গ্লোরিয়া (১৮৭১-?), অস্কার ও কার্লোস ম্যানুয়েল দে সেসপিদিস ইয়ে কুইসাদা (১৮৭১-১৯৩৯), যিনি ১৯৩৩ সালে গ্যারাদু মাচাদ্যুর পর কিউবার রাষ্ট্রপতি হয়েছিলেন। সান লরেঞ্জুতে মৃত্যুর পূর্বে কার্লোস ম্যানুয়েলের ফ্রান্সিসকা রডরিগাজ নামে এক বিধবার সাথে সাথে পরিচয় হয়। কার্লোস ম্যানুয়েল ও ফ্রান্সিসকো প্রেমিক-প্রেমিকায় পরিনত হন এবং তাদের ম্যানুয়েল ফ্রান্সিসকো দে সেসপিদিস ইয়ে রডরিগাজ নামে এক সন্তান রয়েছে।

কার্লোসের দ্বিতীয় পুত্রকে স্প্যানিশ ফায়ারিং স্কোয়াডে গুলি করে হত্যা করার পর তিনি তার পঞ্চম পুথ্রের নাম অস্কার রাখেন। স্প্যানিশ কর্তৃপক্ষ কিউবা প্রজাতন্ত্রের রাষ্ট্রপতি হিসেবে কার্লোসের পদত্যাগের বিনিময়ে অস্কারের মৃত্যুদন্ড স্থগিতের ঘোষণা দিয়েছিল। তিনি এর উত্তরে বলেছিলেন, অস্কারই শুধুমাত্র তার পুত্র নন, তিনি যে বিপ্লব শুরু করেছেন তাতে যেসব কিউবান এখন পর্যন্ত জীবন দিয়েছেন তারা সকলেই তার পুত্র। এই আন্দোলনের পূর্বে তিনি কিছুকাল মিউজিসিয়ানও ছিলেন, তিনি রোমান্টিক গান লা বায়ামেসার সহকারী সুরকার ছিলেন।

কামাগুয়ে প্রদেশের একটি পৌরসভা কার্লেস ম্যানুয়েলের নামে নামকরণ করা হয়েছে।

তথ্যসূত্র 

 Céspedes y Quesada, Carlos Manuel 1895. Carlos Manuel de Céspedes. Dupont, París.
 Portell Vila, Herminio 1931. Céspedes, el padre de la patria cubana. Espasa-Calpe, Madrid, 1931.
 De Céspedes, Carlos Manuel & Galliano Cancio, Miguel (ed) 1925. En La Demajagua. La Habana.
 De Céspedes, Carlos Manuel & Leal Spengler, Eusebio (ed) 1992. El diario perdido. La Habana.

১৮১৯-এ জন্ম
১৮৭৪-এ মৃত্যু
কিউবার রাষ্ট্রপতি
কিউবান রাজনীতিবিদ
কিউবার ইতিহাস
জাতির জনক
১৯শ শতাব্দীর সুরকার
পুরুষ সুরকার
২০১৩ অস্ট্রেলিয়া ক্রিকেট দলের স্কটল্যান্ড সফর

অস্ট্রেলিয়া জাতীয় ক্রিকেট দল ৩ সেপ্টেম্বর ২০১৩ তারিখে স্কটল্যান্ড ক্রিকেট দলের সাথে একটি মাত্র ওডিআই খেলার জন্য স্কটল্যান্ড সফর করে। ম্যাচটি গ্র্যাঞ্জ ক্রিকেট ক্লাব গ্রাউন্ড, রেবার্ন প্ল্যাস, এডিনবরায় অনুষ্ঠিত হয়।

ওডিআই সিরিজ

একমাত্র ওডিআই

তথ্যসূত্র 

২০১৩-এ আন্তর্জাতিক ক্রিকেট প্রতিযোগিতা
অস্ট্রেলিয়া ক্রিকেট দলের বিদেশ সফর
২০১৩ ইংল্যান্ড ক্রিকেট দলের আয়ারল্যান্ড সফর

ইংল্যান্ড ক্রিকেট দল ৩ সেপ্টেম্বর ২০১৩ তারিখে আয়ারল্যান্ড ক্রিকেট দলের সাথে একটি মাত্র ওডিআই খেলার জন্য আয়ারল্যান্ড সফর করে। ম্যাচটি দ্য ভিলেজ, মালাহাইড, ডাবলিনে অনুষ্ঠিত হয়।

স্কোয়াড

ওডিআই সিরিজ

একমাত্র ওডিআই

তথ্যসূত্র 

২০১৩-এ আন্তর্জাতিক ক্রিকেট প্রতিযোগিতা
২০১৩
২০১৩-এ ইংরেজ ক্রিকেট
নিকোল ডেভিড

দাতুক নিকোল অ্যান ডেভিড (; জন্ম: ২৬ আগস্ট, ১৯৮৩) মালয়েশিয়ার পেনাংয়ে জন্মগ্রহণকারী বিখ্যাত ও পেশাদার স্কোয়াশ খেলোয়াড়। বর্তমানে তিনি বিশ্বের ১নং প্রমিলা স্কোয়াশ খেলোয়াড়। এশীয় নারীদের মধ্যে তিনিই সর্বপ্রথম এ সম্মাননা পেলেন। ব্রিটিশ ওপেনসহ রেকর্ডসংখ্যক সাতবার বিশ্ব ওপেন শিরোপা জয় করেছেন।

২০০৪ সালে অনুষ্ঠিত এথেন্স অলিম্পিকে মালয়েশিয়ার পক্ষে অলিম্পিক মশাল বহন করেছিলেন। এছাড়াও, মালয়েশিয়ায় ইউএনডিপি’র জাতীয় শুভেচ্ছা দূত নিযুক্ত হয়েছিলেন নিকোল।

খেলোয়াড়ী জীবন 
২০০০ সালে ডেভিড উইসপাতে যোগ দেন। পেশাদার খেলোয়াড় হিসেবে ২০০০ সালে সালমা শাবানাকে হারিয়ে তিনি তার প্রথম উইসপা শিরোপা জয় করেন।

২০০৫, ২০০৬, ২০০৮ এবং ২০১২ সালের ব্রিটিশ ওপেন শিরোপা জয় করেন। পাশাপাশি ২০০৫, ২০০৬, ২০০৮, ২০০৯, ২০১০, ২০১১ এবং ২০১২ সালের প্রমিলাদের বিশ্ব ওপেন স্কোয়াশ চ্যাম্পিয়নশিপ রেকর্ডসংখ্যকবার জয় করেন। প্রথম স্কোয়াশ খেলোয়াড় হিসেবে বিশ্ব জুনিয়রের শিরোপা জয় করেন দুইবার। ২০০৭ সালে রেনিম এল উইলি এতে ভাগ বসান। এশিয়ান স্কোয়াশ চ্যাম্পিয়নশিপ আটবার জয় করেন। এছাড়াও মার্চ, ২০০৬ থেকে এপ্রিল, ২০০৭ সাল পর্যন্ত ধারাবাহিকভাবে ১৩ মাস ও ৫১ খেলায় অপরাজিত ছিলেন।

সম্মাননা 
৭ জুন, ২০০৮ তারিখে মহামান্য টুঙ্কো মিজান জয়নাল আবিদিনের জন্মদিনের সম্মানে নিকোলকে অর্ডার অব মেরিট উপাধি দেয়া হয়। ২৬ জুন, ১৯৭৫ তারিখে প্রবর্তিত এ পুরস্কার তিনিই প্রথম লাভ করেন। ২০০৫ থেকে ২০১০ এবং ২০১২ সালে উইসপা বর্ষসেরা খেলোয়াড় হিসেবে মনোনীত হন নিকোল।

পাদটীকা 

  Natalie Grinham switched allegiance to the Netherlands from March 2008 onwards.
  H represents hour while MM represents minutes.
  WISPA tournament uses PAR scoring from 21 July 2008 onwards.

তথ্যসূত্র

বহিঃসংযোগ 

 Squash Stars 
 
 
 

মালয়েশীয় স্কোয়াশ খেলোয়াড়
১৯৮৩-এ জন্ম
জীবিত ব্যক্তি
এশিয়ান গেমসে স্বর্ণপদক বিজয়ী
এশিয়ান গেমসের স্কোয়াশে পদক বিজয়ী
ভারতীয় বংশোদ্ভূত মালয়েশীয় ব্যক্তি
চীনা বংশোদ্ভূত মালয়েশীয় ব্যক্তিত্ব
অর্ডার অব মেরিট অব মালয়েশিয়া গ্রহণকারী
মালয়েশীয় রোমান ক্যাথলিক
১৯৯৮ এশিয়ান গেমসের স্কোয়াশ খেলোয়াড়
২০০২ এশিয়ান গেমসের স্কোয়াশ খেলোয়াড়
২০০৬ এশিয়ান গেমসের স্কোয়াশ খেলোয়াড়
২০১০ এশিয়ান গেমসের স্কোয়াশ খেলোয়াড়
২০১০ কমনওয়েলথ গেমসের স্কোয়াশ খেলোয়াড়
২০১৮ এশিয়ান গেমসের পদক বিজয়ী
২০০২ এশিয়ান গেমসের পদক বিজয়ী
২০০৬ এশিয়ান গেমসের পদক বিজয়ী
মালয়েশীয় মহিলা ক্রীড়াবিদ
এশিয়ান গেমসে রৌপ্যপদক বিজয়ী মালয়েশীয়
এশিয়ান গেমসে ব্রোঞ্জপদক বিজয়ী মালয়েশীয়
১৯৯৮ এশিয়ান গেমসের পদক বিজয়ী
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
এসইএ গেমস স্বর্ণপদক বিজয়ী মালয়েশীয়
২০০১ এসইএ গেমসের প্রতিযোগী
ফিরোজ শাহ কোটলা

ফিরোজ শাহ কোটলা (হিন্দী: फ़िरोज़ शाह कोटला, উর্দু: فروز شاہ کوٹلا) দিল্লীর সুলতান ফিরোজ শাহ তুঘলক দ্বারা নির্মিত দিল্লীর পঞ্চম শহর ফিরোজাবাদের প্রাসাদ ও দুর্গ বিশেষ। বর্তমানে এই স্থাপত্য ধ্বংসাবশেষে পরিণত হয়েছে।

ইতিহাস 
দিল্লীর সুলতান ফিরোজ শাহ তুঘলক ১৩৫৪ খ্রিষ্টাব্দে যমুনা নদীর তীরে দিল্লীর পঞ্চম শহর ফিরোজাবাদের পত্তন করেন। এই শহরে তিনি তার কোটলা বা দুর্গ প্রাসাদ নির্মাণ করেন যা ফিরোজ শাহ কোটলা নামে পরিচিত।

জামি মসজিদ 
প্রাচীর ঘেরা এই স্থাপত্যের এক দিকে জামি মসজিদের ছাদবিহীন ধ্বংসস্তুপ বর্তমান। অতীতে এটি দিল্লীর সবচেয়ে বড় মসজিদ ছিল। ১৩৯৮ খ্রিষ্টাব্দে দিল্লী আক্রমণকারী তৈমুর লং এই মসজিদে প্রতি শুক্রবার নমাজ পড়তে আসতেন।

অশোকের স্তম্ভ 
 

জামি মসজিদের ধ্বংসাবশেষের পাশে ১৩.১ মিটার উঁচু বেলেপাথরের তৈরী একটি স্তম্ভ বর্তমান। এই স্তম্ভটি সম্রাট অশোক দ্বারা খ্রিষ্টপূর্ব তৃতীয় শতকে নির্মিত। ফিরোজ শাহ তুঘলক এই স্তম্ভটিকে পাঞ্জাবের আম্বালা থেকে আনিয়ে এখানে ১৩৫৬ খ্রিষ্টাব্দে পুনর্স্থাপনা করেন।  এই স্তম্ভের উৎকীর্ণ লিপি থেকে জেমস প্রিন্সেপ ১৮৩৭ খ্রিষ্টাব্দে ব্রাহ্মী লিপির পাঠোদ্ধার করেন।

তথ্যসূত্র 

দিল্লির প্রত্নতাত্ত্বিক স্মৃতিসৌধ
বর্ণবাদ

বর্ণবাদ সেই দৃষ্টিভঙ্গি, চর্চা এবং ক্রিয়াকলাপ যেখানে বিশ্বাস করা হয় যে মানুষ বৈজ্ঞানিকভাবেই অনেকগুলো গোষ্ঠীতে (races) বিভক্ত এবং একই সাথে বিশ্বাস করা হয় কোন কোন গোষ্ঠী অন্য গোষ্ঠীর চেয়ে নির্দিষ্ট কিছু বৈশিষ্ট্যের জন্য উঁচু অথবা নিচু; কিংবা তার উপর কর্তৃত্ব করার অধিকারী; অথবা বেশি যোগ্য কিংবা অযোগ্য।

বর্ণবাদের সঠিক সংজ্ঞা নির্ধারণ করাটা কঠিন। কারণ, গবেষকদের মধ্যে গোষ্ঠী (race) ধারণাটি নিয়ে মতবিরোধ রয়েছে। এছাড়াও কোনটি বৈষম্য এবং কোনটি বৈষম্য নয় সেটি নিয়েও সবাই একমত নয়। বর্ণবাদ কখোনো গায়ের চামড়ার রং দিয়ে হতে পারে, কখোনো আঞ্চলিকতা দিয়ে হতে পারে, কখোনো গোত্র দিয়ে হতে পারে, কখোনো বর্ণ (caste) দিয়ে হতে পারে। কিছু কিছু সংজ্ঞা অনুসারে, কোনো মানুষের আচরণ যদি কখোনো তার জাতি বা বর্ণ দিয়ে নিয়ন্ত্রিত হয়, সেটি অন্য কারো জন্য ক্ষতিকর না হলেও তাকে বর্ণবাদ বলা হবে। অন্যান্য সংজ্ঞায় শুধুমাত্র বর্ণবাদ দিয়ে প্রভাবিত হয়ে শোষণ এবং অত্যাচার করাই বর্ণবাদ।

তথ্যসূত্র 

বর্ণবাদ
বৈষম্য
ঘৃণা
রাজনীতি ও জাতি
ধরন অনুযায়ী পূর্বসংস্কার ও বৈষম্য
রাজনীতি ও বর্ণ
১৯৯৫ দক্ষিণ এশীয় গোল্ড কাপ

১৯৯৫ দক্ষিণ এশীয় গোল্ড কাপ ছিল দক্ষিণ এশীয় ফুটবল ফেডারেশন দ্বারা আয়োজিত আন্তর্জাতিক পর্যায়ের দক্ষিণ এশীয় ফুটবল প্রতিযোগিতা দক্ষিণ এশীয় গোল্ড কাপের দ্বিতীয় আসর। এই আসরে দক্ষিণ এশিয়ার ৬টি জাতীয় ফুটবল দল (পুরুষ) প্রতিযোগিতা করার কথা ছিল, তবে মালদ্বীপ এই আসর হতে তাদের নাম প্রত্যাহার করেছিল। এই আসরটি ১৯৯৫ সালের ২৫শে মার্চ হতে ২রা এপ্রিল পর্যন্ত শ্রীলঙ্কার কলম্বোয় অনুষ্ঠিত হয়েছিল। ভারত দক্ষিণ এশীয় গোল্ড কাপের পূর্ববর্তী আসরের চ্যাম্পিয়ন, যারা ১৯৯৩ সালে ৭ পয়েন্ট অর্জন করে প্রথমবারের মতো শিরোপা জয়লাভ করেছে। ২রা এপ্রিল তারিখে কলম্বোর সুগাথাদাসা স্টেডিয়ামে অনুষ্ঠিত ফাইনালের সাডেন ডেথে শ্রীলঙ্কা ভারতকে ১–০ গোলের ব্যবধানে পরাজিত করে দক্ষিণ এশীয় গোল্ড কাপের ইতিহাসে প্রথমবারের মতো শিরোপা জয়লাভ করেছে।

অংশগ্রহণকারী দল
দক্ষিণ এশীয় গোল্ড কাপের এই আসরে দক্ষিণ এশিয়ার ৬টি দল অংশগ্রহণ করার কথা থাকলেও মালদ্বীপ এই আসর হতে তাদের নাম প্রত্যাহার করেছিল। বাংলাদেশ এই আসরে অংশগ্রহণ করার মাধ্যমে দক্ষিণ এশীয় গোল্ড কাপে অভিষেক করেছেন।

মাঠ
১৯৯৩ সালে এক ঘোষণায় জানানো হয়েছিল যে, এই আসরের ম্যাচ আয়োজনের জন্য শ্রীলঙ্কার কলম্বোর সুগাথাদাসা স্টেডিয়ামের নাম ঘোষণা করেছিল, যেখানে এই আসরের সবগুলো ম্যাচ অনুষ্ঠিত হয়েছিল।

গ্রুপ পর্ব
এই আসরে অংশগ্রহণকারী ৬টি দলকে ৩টি দল করে দুটি গ্রুপে বিভক্ত করে একক রাউন্ড-রবিন পদ্ধতিতে গ্রুপ পর্ব অনুষ্ঠিত হয়েছিল। উভয় গ্রুপে প্রথম এবং দ্বিতীয় স্থান অধিকারী দল সেমি-ফাইনালের জন্য উত্তীর্ণ হয়েছিল। মালদ্বীপ নিজেদের নাম প্রত্যাহার করায় গ্রুপ বি-এ শুধুমাত্র ভারত এবং শ্রীলঙ্কা অবশিষ্ট ছিল, এর ফলে উভয় দলই পরবর্তী পর্বের জন্য উত্তীর্ণ হয়েছিল।

গ্রুপ এ

গ্রুপ বি

নকআউট পর্ব
নকআউট পর্বে, একটি ম্যাচের ফলাফল যদি পূর্ণ ৯০ মিনিট পর সমতায় থাকে তবে অতিরিক্ত সময়ের খেলা অনুষ্ঠিত হয়েছিল (১৫ মিনিট করে দুই অর্ধে ৩০ মিনিট)। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হয়েছিল।

বন্ধনী

সেমি-ফাইনাল

ফাইনাল

পরিসংখ্যান

গোলদাতা

তথ্যসূত্র

সাফ চ্যাম্পিয়নশিপের আসর
সাফ চ্যাম্পিয়নশিপ
১৯৯৫-এ শ্রীলঙ্কা
স্বাগতিক শ্রীলঙ্কায় আন্তর্জাতিক ক্রীড়া প্রতিযোগিতা
সাফ চ্যাম্পিয়নশিপ
চতুর্থ চার্লস, পবিত্র রোমান সম্রাট

চতুর্থ চার্লস (, , ; ১৪ই মে ১৩১৬ – ২৯শে নভেম্বর ১৩৭৮) ছিলেন হাউজ অফ লুক্সেমবার্গ থেকে বোহেমিয়ার দ্বিতীয় রাজা এবং বোহেমিয়ার প্রথম রাজা যিনি পবিত্র রোমান সম্রাটে পরিনত হন। তিনি ওয়েনচেসলাস হিসেবে জন্মগ্রহণ করেন। তিনি ছিলেন বোহেমিয়ার রাজা জনের জ্যেষ্ঠ পুত্র, তার পিতা ২৬ আগস্ট ১৩৪৬ সালে ক্রেসির যুদ্ধে মৃত্যুবরণ করেন। চার্লস বংশপরম্পরায় তার পিতার কাছ থেকে বোহেমিয়ার রাজ্য পেয়েছিলেন। ২ সেপ্টেম্বর ১৩৪৭ সালে তিনি বোহেমিয়ার রাজা খেতাব অর্জন করেন।

১১ জুলাই ১৩৪৭ সালে যুবরাজ নির্বাচকরা চার্লসকে রোমানদের রাজা হিসেবে নির্বাচিত করে তার বিরোদ্ধে ছিলেন সম্রাট চতুর্থ লুইস। ২৬ নভেম্বর ১৩৪৬ সালে বোনে তিনি রাজা হিসেবে অভিষিক্ত হন। তার বিরোধীর মৃত্যুর পর তিনি পুনরায় ১৭ জুন ১৩৪৯ সালে নির্বাচিত হন এবং ২৫ জুলাই রোমানদের সিংহাসন লাভ করেন। ১৩৫৫ সালের ৬ জানুয়ারি তিনি ইতালির রাজা হন এবং ৫ এপ্রিল পবিত্র রোমান সম্রাট হিসেবে অভিষিক্ত হন। ৪ জুন ১৩৬৫ সালে বুরগুন্ডির রাজ্যাভিষেকের মধ্য দিয়ে তিনি পবিত্র রোমান সাম্রাজ্যের সকল রাজ্যের শাসক হিসেবে অধিষ্ঠিত হন।

জীবনী 
চার্লস ওয়েনচেসলাস হিসেবে প্রাগে জন্মগ্রহণ করেন। তার পিতার নাম জন যিনি বহেমিয়ার রাজা জন নামে পরিচিত এবং তার মাতা ছিলেন বহেমিয়ার এলিজাবেথ। ওয়েনচেসলাস নামটি তিনি তার মাতৃ সম্পর্কীয় দাদা দ্বিতীয় ওয়েনচেসলাসের কাছ থেকে পেয়েছিলেন। তিনি ছিলেন প্রিমেসলিড রাজবংশ থেকে বহেমিয়ার রাজা। চার্লাস তার চাচা ফ্রান্সের রাজা চতুর্থ চার্লেসর সম্মানে তার নাম চার্লস রাখার সিদ্ধান্ত নিয়েছিলেন, যার কাছে তিনি সাত বছর অতিবাহিত করেন।

চতুর্থ চার্লস ফরাসি ভাষায় শিক্ষাগ্রহণ করেন এবং লাতিন, চেক, জার্মান, ফরাসি ও ইতালি-এই পাঁচটি ভাষায় দক্ষতা অর্জন করেন। ১৩৩১ সালে তার বাবার সাথে ইতালিতে থাকার সময় তিনি যুদ্ধসংক্রান্ত বিষয়ে প্রশিক্ষণ লাভ করেন। ১৩৩৩ সালের প্রথম দিকে চার্লস তার শাসনকে দৃঢ় করার জন্য লুসাতে গিয়েছিলেন। শহর রক্ষার জন্য প্রচেষ্টা করতে গিয়ে চার্লস কাছাকাছি একটি দূগ ও মন্টেকার্লো শহরের সন্ধান পান। ১৩৩৩ সাল থেকে তিনি তার পিতার অনুপস্থিতির জন্য মাঝে মাঝে বোহেমিয়া রাজ্য দেখাশুনা করেন এবং তিনি তাতে নিপূণ কৌশলের পরিচয় দেন। ১৩৩৪ সালে তিনি নিজের নাম মারগ্রেভ অফ মুরাভিয়া রেখেছিলেন, এটি ছিল সিংহাসনের উত্তরাধিকারীদের ঐতিহ্যগত নাম। দুই বছর পরে, তিনি তার ভাই, জন হেনরি পক্ষে টেরল সরকার অধিকৃত করেন, এবং শীঘ্রই সক্রিয়ভাবে এই কাউন্টি দখল জন্য সংগ্রাম জড়িত হয়ে পরেন।

তথ্যসূত্র 

 Charles IV (autobiography), edited by Balázs Nagy, Frank Schaer: Autobiography of Emperor Charles IV; And, His Legend of St. Wenceslas: Karoli IV Imperatoris Romanorum Vita Ab Eo Ipso Conscripta; Et, Hystoria Nova de Sancto Wenceslao Martyre, Published by Central European University Press, 2001, , , 259 pages, books.google.com
 

১৩১৬-এ জন্ম
১৩৭৮-এ মৃত্যু
রোমান সম্রাট
বোহেমিয়ার রাজা
জাতির জনক
দক্ষিণ গঙ্গোত্রী

দক্ষিণ গঙ্গোত্রী অ্যান্টার্কটিকায় স্থাপিত ভারতের প্রথম বৈজ্ঞানিক গবেষণা কেন্দ্র। এই কেন্দ্রটি তৃতীয় ভারতীয় অ্যান্টার্কটিকা অভিযানের সময়ে স্থাপিত হয়।

অবস্থান 

স্থায়ী গবেষণা কেন্দ্র স্থাপনের সম্ভাব্য অবস্থান সম্পর্কে তৃতীয় ভারতীয় অ্যান্টার্কটিকা অভিযানের সদস্যদের মধ্যে পর্যালোচনা হয় এবং আকাশ থেকে তোলা চিত্র, নরওয়ে মেরু সংস্থানের তৈরী মানচিত্র ও তৃতীয় ভারতীয় অ্যান্টার্কটিকা অভিযানের সদস্যদের অভিমত, এই সব কিছু গভীর ভাবে পরীক্ষা করা হয়। তৃতীয় ভারতীয় অ্যান্টার্কটিকা অভিযানের সদস্যরা গবেষণা স্থাপনের স্থান হিসেবে  স্থানাঙ্ককে নির্বাচিত করলেও হেলিকপ্টারের দ্বারা সমীক্ষার মাধ্যমে সেই স্থানের নিকটবর্তী লেনিনগ্রাদকোলেন ও কুর্ক্লাকেন বরফের চাদরের দক্ষিণ প্রান্তে ফাটলের চিহ্ন পাওয়া যায়। এই কারণে, ঐ স্থানকে বাতিল করে তার দশ কিলোমিটার দূরে  স্থানাঙ্কে একটি ফাটলবিহীন স্থানে গবেষণা কেন্দ্র স্থাপনের সিদ্ধান্ত নেওয়া হয়।

স্থাপনা 

১৯৮৩ খ্রিষ্টাব্দে ২৭শে ডিসেম্বর অ্যান্টার্কটিকায় অবতরণের কিছু সময়ের মধ্যেই গবেষণা কেন্দ্র স্থাপনের কাজ শুরু করা হয়। আট সপ্তাহের শেষে ১৯৮৪ খ্রিষ্টাব্দের ২৫শে ফেব্রুয়ারি তারিখে দলটি স্থায়ী গবেষণা কেন্দ্র স্থাপনের কাজ শেষ করে। এই গবেষণা কেন্দ্রের নাম রাখা হয় দক্ষিণ গঙ্গোত্রী।

কাঠামো

শক্তি

আবর্জনা ব্যবস্থাপনা 

দূষণমুক্ত অ্যান্টার্কটিকায় বর্জ্য পদার্থের সঠিক ব্যবস্থাপনার আন্তর্জাতিক নিয়মাবলী অনুযায়ী তরল বর্জ্য পদার্থ নালার মাধ্যমে মাটির তলায় নিক্ষেপ করার ব্যবস্থা করা হয়। কঠিন বর্জ্য পদার্থকে জমা করে অ্যান্টার্কটিকা থেকে ফেরত আনা হয়।

সংযোগ

ডাক ব্যবস্থা 

১৯৮৮ খ্রিষ্টাব্দের ২৬শে জানুয়ারী দক্ষিণ গঙ্গোত্রী গবেষণা কেন্দ্রে গোয়া ডাক বিভাগের অধিনে একটি খোলা হয়। এই উপলক্ষে ভারতের রাষ্ট্রপতি ও প্রধানমন্ত্রীর শুভেচ্ছা বার্তা পৌঁছয়। বৈজ্ঞানিক তথা সপ্তম ভারতীয় অ্যান্টার্কটিকা অভিযানের সদস্য সুধাকর রাও এই ডাকঘরের প্রথম অবৈতনিক অধ্যক্ষ নিযুক্ত হন।

আবহাওয়া

ব্যবহার 

তৃতীয় ভারতীয় অ্যান্টার্কটিকা অভিযানের বারো জন সদস্য সর্বপ্রথম ১৯৮৪ খ্রিষ্টাব্দের মার্চ থেকে ১৯৮৫ খ্রিষ্টাব্দের মার্চ পর্যন্ত দক্ষিণ গঙ্গোত্রীতে শীতকাল কাটান। ১৯৮৯ খ্রিষ্টাব্দে মৈত্রী গবেষণা কেন্দ্র স্থাপিত হলে নবম ভারতীয় অ্যান্টার্কটিকা অভিযানের সময় ১৯৯০ খ্রিষ্টাব্দের ২৫শে ফেব্রুয়ারি দক্ষিণ গঙ্গোত্রী গবেষণা কেন্দ্রকে বাতিল করা হয়।

তথ্যসূত্র 

অ্যান্টার্কটিকা
ভারতীয় অ্যান্টার্কটিকা কর্মসূচি
ভারতে বিজ্ঞান ও প্রযুক্তি
অ্যান্টার্কটিকায় বিজ্ঞান ও প্রযুক্তি
অ্যান্টার্কটিকায় অবস্থিত গবেষণা কেন্দ্রসমূহ

অ্যান্টার্কটিকায় তিরিশটি দেশ সরকারি ভাবে স্থায়ী গবেষণা কেন্দ্র স্থাপন করেছে। এই সমস্ত কেন্দ্রের মধ্যে কিছু কেন্দ্রে সারা বছর আর কিছু কেন্দ্রে শুধু গ্রীষ্মকালে বিজ্ঞানীরা অবস্থান করে বিভিন্ন বিষয়ে গবেষণা চালিয়ে থাকেন। আর্জেন্টিনা এই মহাদেশে সব চেয়ে অধিক সংখ্যক গবেষণা কেন্দ্র স্থাপন করলেও সবগুলিই রয়েছে অ্যান্টার্কটিকা উপদ্বীপ অঞ্চলে। অ্যান্টার্কটিকা উপদ্বীপ অঞ্চলের বিভিন্ন দ্বীপে অ্যান্টার্কটিকায় অবস্থিত গবেষণা কেন্দ্রসমূহের অধিকাংশ কেন্দ্রগুলি অবস্থিত। ভৌগোলিক দক্ষিণ মেরুতে মার্কিন যুক্তরাষ্ট্রের আমুন্ডসেন-স্কট দক্ষিণ মেরু কেন্দ্র অবস্থিত।

স্থায়ী গবেষণা কেন্দ্রসমূহ

গ্রীষ্মকালীন গবেষণা কেন্দ্রসমূহ 

<div id="1">১ স্থায়ী (১৯৪৭-১৯৯৫)

পরিত্যক্ত ও মনুষ্যবিহীন গবেষণা কেন্দ্র্বসমূহ

তথ্যসূত্র

বহিঃসংযোগ 
 অ্যান্টার্কটিকায় অবস্থিত গবেষণা কেন্দ্রসমূহ

অ্যান্টার্কটিকা
সরকারি গবেষণা